MVRDV

MVRDV je architektonický ateliér, ktorý bol založený v Rotterdame, (Holandsko) roku 1991. Zakladajúcimi členmi sa stali Winy Maas, Jacob van Rijs a Nathalie de Vriesová. Názov MVRDV obsahuje začiatočné písmená priezvisk jeho zakladateľov. Práce ateliéru nie sú nijak vyhranené a majú obrovský rozsah. Týkajú sa nie len veľkých projektov, ale aj drobnej architektúry. Projekty tohto ateliéru veľmi často rozmanito komunikujú s okolím. Okrem navrhovania a realizácie budov sa MVRDV rovnako zaoberá urbanizmom, interiérovou tvorbou i navrhovaním nábytku.

Vznik 
Maas, Van Rijs a De Vriesová ukončili štúdium na Technical University of Delft v roku 1990. Pred založením MVRDV pracovali Maas a Van Rijs v kancelárii OMA (Office for Metropolitan Architecture), ktorú viedol Rem Koolhaas. Maas, Van Rijs a De Vriesová sa spolu zúčastnili na Europan 2 v Berlíne. Bola to prezentácia mladých architektov z cca 20 krajín, ktorí tam prezentovali svoje práce. Títo traja vyhrali s ich návrhom „Berlin Voids“ a dohodli sa na ďalšej spolupráci. Takto založili ateliér MVRDV, ktorý sa okrem tvorby architektúry venuje i publikovaniu. V súčasnosti pracuje v tomto ateliéri okolo 30 spolupracovníkov.

Filozofia 
MVRDV sú architekti pochádzajúci z Holandska, takže je pre nich viac než samozrejmé, že človek si životné podmienky vytvára a neprijíma ich proste ako danosť. Súčasťou holandskej tradície je práve tak kultivácia krajiny ako logistika. Najskôr starostlivá analýza, potom strategické plánovanie zámeru a presná náväznosť detailov v procese realizácie. Všetko prevedené ekonomicky, úsporne. Jednotlivosti neexistujú izolovane, vždy sú súčasťou väčšieho celku, do ktorého zapadajú.
MVRDV vstupuje do každého projektu s čistou mysľou a bez predsudkov. Podmienky zadania, požiadavky, rôzne obmedzenia a komplikované situácie sú dôkladne študované a vstrebávané, kým, nie je nájdené riešenie. Priania, normy a podmienky sú vpracované do tvarovo organizovaného diagramu. Proces návrhu je u MVRDV skutočne prepracovaný. V ich návrhoch chýba tradičná hranica medzi rôznymi architektonickými druhmi – je jedno, či ide o územné plánovanie, alebo návrh interiéru, základné princípy sú už na začiatku stanovené okolím a kontextom. Ich projekty zaujímajú celú škálu možných pozícií vo vzťahu k realite od hypotetických vízií až k praktickým riešeniam celkom konkrétneho zadania. Čo je však pre ich prácu spoločné, je práve ona myslená línia kontaktu so životnou skutočnosťou. MVRDV vidia architektúru ako kolektívnu vec, ako produkt tímovej práce.

„Nenásytná krabica“ a „nekonečný interiér“ či „labyrint“ sú dve charakteristické stratégie, ktoré MVRDV vyvinuli k zavŕšeniu svojho projektu. Sú metaforou pre princíp utvárania priestoru ako „lego stavebnice“. Na expanzívny rast miest, urbanistického prostredia a zväčšujúceho sa meradla stavieb reagujú MVRDV zdanlivo paradoxne: zahusťovaním priestoru pri zachovaní jeho priechodnosti a dostupnosti. Vyrovnávajú obidva aspekty tak, aby prostredie, v ktorom žijeme, spĺňalo súčasné i budúce prevádzkové nároky a pritom nestrácalo ľudské dimenzie.

Stratégia „nekonečného interiéru" bola zrejmá už v prvom spoločnom návrhu, ktorý traja spoločníci, Winy Maas, Jacob van Rijs a Nathal de Vriesová, vypracovali pre Európsku súťaž bývania v Berlíne v roku 1991. Nespočetné možnosti kombinácií prvkov bývania ich viedli k návrhom skladačky odstupňovaných a pretínajúcich sa interiérov, ktoré spolu vytvárajú komplexné a rozmanité životné prostredie. Rovnakú stratégiu použili neskôr pre návrh VPRO Villa v roku 1995. Táto budova bola tiež „nenásytnou krabicou“, ktorá spojila rôzne programové prvky do jediného pravouhlého telesa. Z kombinácie oboch prístupov vznikli budovy ktoré nemajú začiatok ani koniec, nemajú žiadnu hierarchiu ani zreteľne rozlíšené stavebné prvky. 

Zakladatelia MVRDV sú príslušníkmi generácie, ktorá dospievala v dobe, keď sa počítač stával bežnou súčasťou – Generácia 1.0 sa zaoberá otázkou – Aká architektúra je vhodná pre informačný vek? Generácia 1.0 sa snaží dať nulám a jedničkám tvar. 

MVRDV teda môžeme popísať ako združenú architektúru Generácie 1.0, ktorá sa zaoberá tvorbou orientovanou na projekt. Ako pokračovatelia storočnej tradície usilovania o definíciu architektúry v rámci kultúry, ktorá je stále viac abstraktná a jej hybnou silou sú informácie, MVRDV sa rozhodli pre určitú alternatívu k inžinierskym, organizačným, či na výskum orientovaným systémom. Ich projekt prevádza štatistickú informáciu do konkrétnej formy. To znie ako paradox, abstrakciou predsa nemôže byť konkrétne a štatistika nemôže mať jedinú formu. MVRDV našli z tejto dilemy východisko: aspoň sčasti ju vteliť do svojich budov a zároveň prišli s takými formami architektúry ktoré majú potenciál zrušiť rozdiel medzi abstraktným a konkrétnym, informáciou a formou, reálnym a nereálnym.

Podľa Winy Maasa práce MVRDV sa vyznačujú tým, že „spájajú morálne s normálnym“.

Projekty 
The Cloud Soul, Kórejská republika 
Didden Village, 2007 Rotterdam, Holandsko
Serpentine Gallery Pavilion 2004, 2004 Londýn, Spojené kráľovstvo
Snow-Land Agrarian Culture Center, 2003 Matsudai, Japonsko
Unterföhring Park Village, 2003 Mníchov, Nemecko
Silodam, 2002 Amsterdam, Holandsko
Administratívna budova Calveen, 2001 Amersfoort, Holandsko
Hageneiland Ypenburg, 2001 Den Haag, Holandsko
EXPO 2000, 2000 Hannover, Nemecko
Borneo - parcela č. 12, 2000 Amsterdam, Holandsko
Borneo - parcela č. 18, 1998 Amsterdam, Holandsko
100 WoZoCos, 1997 Amsterdam, Holandsko
KBWW, 1997 Utrecht, Holandsko
Kröller-Müller Museum, Ottrelo, Holandsko
Vila Hunting, Holandsko, 2002
Barcode House, Mníchov, Nemecko, 2002
Bývanie v domčekoch, Oegstgeest, Holandsko, 2000 – 05
Kissing Towers, Donau City, Viedeň, Rakúsko, 2002
Effenaar – kultúrne centrum, Eindhoven, Holandsko, 2002 – 05
Pig City – teoretický text, 2001
Eyebeam Institute – vyzvaná súťaž, West 21st Street, Chelsea, New York, 2001
BMW zábavné a distribučné centrum – 2. fáza súťažného projektu, Mníchov, Nemecko, 2001
Foundation Francois Pinault, Ille Seguin, Paríž, Francúzsko, 2001
Silicone Hill – kancelárska budova pošty, Štokholm, Švédsko, 2000
Centrální knihovna Brabantska, provincia Severného Brabantu, Holandsko, 2000
NAC – centrum prírodných aktivít, Lelystad, Holandsko, 2000
LNW – tri projekty kancelárskej budovy ministerstva poľnohospodárstva, Haag, Holandsko, 2000
Múzeum primitívnych kultúr – súťaž, Quai Branly, Paríž, Francúzsko, 1999
Bytovka v Sanchinaro, Madrid, Španielsko, 2001 – 05
Buurt Ne9en, Amsterdam, Holandsko, 2002
Quattro Villas, Rijswijk, Waterwijk, Ypenburg, Haag, Holandsko, 1999
Flying Village, Viedeň, Rakúsko, 1999
Flight Forum Eindhoven, Holandsko, 1999
Záhrada pre vysielajúce spoločnosti Net3, Hilversum, Holandsko, 2000
Flight Forum – masterplan, letiska v Eindhovenu, Holandsko, 1999
RWU Headquarters, Hilversum, Holandsko, 1997
Vila VPRO, Hilversum, Holandsko, 1997
Urbanistický plán Campusu Net3 (Mediapark), Hilversum, Holandsko, 1995

Ocenenia 
2002 – Cena NAI, Rotterdam (za Hagetieilarid, Ypenbiirgl)
2001 – Grand Prix Rhénan ďArchitecture, Štrasburg (za DoubleVilla Utrecht)
2001 – Finalisti Ceny Miese van der Rohe za Európsku architektúru (za Holandský pavilón na EXPO 2002)
2000 – Čestné uznanie Medzinárodnej ceny za umenie nových médií, ZKM Karlsruhe (za projekt Metacíty/Datatown)
1999 – Belmont Prize, Forber Schneider Stiftung, Mníchov (za Holandský pavilón EXPO 2002)
1999 – Finalisti Ceny Miese van der Rohe za Európsku architektúru (za WoZoCo)
1998 – Čestné uznanie Národnej oceliarskej ceny, Holandsko (za Double Ho use Utracht)
1997 – Cena Betonvereniging, Holandsko (23 Vila VPRO)
1997 – Finalisti Ceny Miese van der Rohe za Európsku architektúru (za trojicu domov vrátnikov v národnom parku Hoge Veluwe)

Publikácie 
1992 – Statics (MVRDV)
1998 – FARMAX: Excursions on density (010 Publishers, Rotterdam)
1999 – Metacity/Datatown (010 Publishers, Rotterdam)
1999 – MVRDV at VPRO (Adar Publíshing, Barcelona)
1999 – Holland Makes Space (V+K Publishing, Blaricum)
1999 – WoZoCo (Aedes, Berlin)
2000 – Costa lberica (ACTAR Publishing, Barcelona)
2002 – MVRDV 1997-2002: Stacking and Layering (El Croquis Editorial, Madrid)
2002 – MVRDV Files. Projects 002-509 (A+U November 2002 Speciál Issue, Tokio)
2003 – Reading MVRDV (NAI Publishers, Rotterdam)

Zdroje 
JODIDIO, P.: Architecture in the Netherlands, TASCHEN GmbH, 2006.
DBZ- DEUTSCHE BAUZEITSCHRIFT, 5/1999.
ARCH, 01/1999.
The architectural REVIEW, september 2000.
WORLD ARCHITECTURE, 05/2000.
ARCHITECTURAL RECORD, 07/2000.

Iné projekty

Externé odkazy 
www.archiweb.cz MVRDV na www.archiweb.cz
www.mvrdv.nl oficiálna stránka

Architektonické firmy
Architektúra v Holandsku